Menys és Més, la secció de bones pràctiques de l'EMPodCat.
Per aquest Menys és Més us portem un mite, un mite que podeu trobar, com molts d'altres, en el llibre Myths in Emergency Medicine.
El mite d'avui parla de l'ús d'anestèsic tòpic en les úlceres corneals.
Ja fa temps es van publicar una sèrie de casos que relacionaven l'abús de l'anestèsic tòpic amb complicacions.
Complicacions com podien ser queratitis, més úlceres corneals o alguna infecció per a algun microorganisme.
Aquestes publicacions proposaven que aquestes complicacions podien venir donades per a l'efecte citotòxic directe a l'anestèsic o pel fet que l'anestèsic inhibia els reflexes d'autoprotecció i les llàgrimes.
Doncs bé, això és un mite.
Publicacions més recents, una sèrie d'estudis a doble cec, aleatoritzats,
conclouen que l'ús de col·liris anestèsics per a les úlceres corneals simples és segur i eficaç i no hi ha un risc augmentat d'efectes adversos o de retard en la curació d'aquestes úlceres.
És cert que aquests estudis que us comento excloïen úlceres complexes: que es presentessin més tard de les 36 hores, que tinguessin òxid, alguna infecció prèvia o que tinguessis alguna malaltia prèvia a l'ull.
I amb tots aquests estudis es donaven antibiòtics tòpics a més a més de les gotes d'anestèsic.
Aquestes gotes anestèsiques es prescrivien, és a dir, s'adonava el pacient la prescripció,
que podien ser gotes de tetracaïna al 0,4% o a tetracaïna al 1%, amb les indicacions de com ho havia de fer.
Per exemple, podia fer una gota de tetracaïna cada hora, si era necessari, durant 48 hores.
És cert que els estudis eren petits i que la taxa de complicacions era baixa.
Un estudi observacional més recent, amb bastants més pacients, no va trobar cap complicació seriosa o efecte advers que es pogués atribuir a l'ús del col·liri anestèsic.
Per tant, a pesar que hi haguessin fa anys casos publicats que suggerien que aquest ús d'anestèsic tòpic per part del pacient estava associat a problemes,
la literatura més recent ens diu que fer un ús limitat en el temps, menys de dos dies,
d'aquest col·liri anestèsic no genera més complicacions i millora molt el dolor dels pacients.
Per tant, ja ho sabeu, podem prescriure col·liri anestèsic als nostres pacients amb úlceres corneals.